Jalapeno

pienoiskuva|
Jalapeno (huonommin jalopeno; , äännetään halapenjo) on paprikalajike, jota käytetään ruokien maustamiseen. Lajike sisältää kapsaisiinia, jonka vuoksi se aiheuttaa muiden chilien tavoin syötäessä suuhun polttavan tunteen. Se on kotoisin Meksikon itärannikon tuntumassa sijaitsevasta Jalapan kaupungista ja on suosittua erityisesti Yhdysvalloissa. Se on 5–7 cm pitkä, leveähkö kartiomainen, vihreä tai punainen hedelmä, joka on kärjestään pyöreä. Texasissa ja Meksikossa sitä syödään tuoreena.Raholan ruokasanasto  

Jalapenoa on Suomessa saatavana säilöttynä, ja sitä käytetään texmexravintoloissa ja pizzerioissa. Scovillen asteikolla jalapeñon tulisuus on 2 500–8 000 yksikköä.

Jalopenoja käytetään ruoanlaiton lisäksi leivontaan. Niitä käytetään pizzoihin, texmexruokiin, mausteisiin patoihin ja kastikeruokiin sekä täytettyihin leipiin ja hotdogeihin. Jalopenoilla saattaa olla syöpää ja sydänsairauksia ehkäiseviä vaikutuksia.


 Lähteet 

Luokka:Chilipaprikat
Luokka:Seulonnan keskeiset artikkelit